Diari Oficial de la Generalitat Valenciana


Sumari del DOGV 4097, del 01-10-2001 (2001/9252)

RESOLUCIÓ de 18 de setembre de 2001, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup D, sector d'administració general, auxiliar administratiu, al campus de les localitats de València i Gandia, pel sistema de concurs oposició, torn d'accés lliure i promoció interna, convocades per Resolució de 30 de març de 2000 (DOGV núm. 3.740, de 2 de maig de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4097

Data del DOGV
:   01-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9252


Organisme emissor
:   Universitat Politècnica de València

Tipus de document
:   Resolució

RESOLUCIÓ de 18 de setembre de 2001, de la Universitat Politècnica de València, per la qual es publiquen definitivament els noms dels aspirants que han superat les proves selectives d'accés al grup D, sector d'administració general, auxiliar administratiu, al campus de les localitats de València i Gandia, pel sistema de concurs oposició, torn d'accés lliure i promoció interna, convocades per Resolució de 30 de març de 2000 (DOGV núm. 3.740, de 2 de maig de 2000). [2001/A9252]
  
Concloses les proves selectives d'accés al grup D, sector d'administració general, auxiliar administratiu, al campus de les localitats de València i Gandia, pel sistema de concurs oposició torn d'accés lliure i promoció interna, convocatòria de 30 de març de 2000 (DOGV núm. 3.740, de 2 de maig de 2000) i de conformitat amb allò establit a la base vuitena de l'esmentada convocatòria, aquest Rectorat resol:
  
Primer
  
Publicar definitivament, amb expressió de la puntuació total obtinguda, els noms dels aspirants que han aprovat les presents proves selectives pel sistema general d'accés lliure i que s'esmenten a continuació, havent acumulat al sistema d'accés lliure les places reservades al torn de promoció interna a l'haver sigut declarat aquest desert, segons les bases de la convocatòria.
  
Segon
  
De conformitat amb allò establit a la base 10.1 de la convocatòria, en el termini de 20 dies hàbils comptats des de l'endemà de la publicació d'aquesta resolució al Diari Oficial de la Generalitat Valenciana, els aspirants que es mencionen en el punt anterior hauran de presentar davant del Servei de Recursos Humans 3/4Secció de PAS- d'aquesta Universitat Politècnica de València, els documents següents:
  
a) Certificat de naixement expedit pel registre civil corresponent o fotocòpia del document nacional d'identitat, o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat o separada mitjançant expedient disciplinari de cap administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a la realització de les funcions dels llocs de treball oferits.
  
e) Els aspirants discapacitats hauran de presentar certificat de la Conselleria de Benestar Social, o òrgans competents d'altres administracions públiques, que acrediten discapacitació igual o superior al 33%, així com capacitat per a exercir les funcions que corresponen a les vacants oferides.
  
 Una vegada presentats els documents per les persones interessades, es farà el nomenament com a funcionaris de carrera mitjançant resolució d'aquest Rectorat, que es publicarà al Diari Oficial de la Generalitat Valenciana, amb especificació de la destinació adjudicada, d'acord amb l'ordre de puntuació obtingut. Les persones interessades s'incorporaran al lloc de treball corresponent en un termini màxim de sis mesos comptats des de l'endemà de la publicació d'aquesta resolució al Diari Oficial de la Generalitat Valenciana, d'acord amb allò establit a la base 11 de la convocatòria.
  
Tercer
  
De conformitat amb allò establit a la base 6.7 de la convocatòria d'aquestes proves selectives, es constitueix una borsa de treball amb els aspirants que al annex I es detallen, que es cridaran, en cas de necessitat, per ordre de puntuació.
  
Contra aquest acte, que esgota la via administrativa, es pot interposar un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener; l'article 22 de la Llei Orgànica 11/1983, de 25 d'agost, de Reforma Universitària, i el 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament es podrà interposar, en el termini d'un mes comptat des de l'endemà de la publicació d'aquesta resolució, un recurs potestatiu de reposició davant el rector, de conformitat amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 18 de setembre de 2001. El rector de la Universitat Politècnica de València. Justo Nieto Nieto.